એક દિવસ સંગ્રામ ભાગવતના જીવનમાં ઝંઝાવાત આવ્યું. જે પરિવારના ઉજળા ભવિષ્ય માટે એ અથાગ મહેનત કરી રહ્યો હતો. એ પરિવાર એક અકસ્માતમાં મૃત્યુ પામ્યો. ડ્રાઈવર બચી ગયો હતો. એવું ફલિત થયું હતું ડ્રાઈવર દારૂ પી ને બસ ચલાવી રહ્યો હતો છતાં એ કાયદાની પકડથી છુટી ગયો કારણકે એ સત્તાધારી પક્ષનો કાર્યકર હતો. આ બાજુ સરકારી હોસ્પિટલથી પરિવારની લાશો લેવાથી માંડીને ડેથ સર્ટીફીકેટ લેવા સુધીમાં દરેક સ્તરે સંગ્રામ ભાગવતે લાંચ આવવી પડી સાથે અપમાનના કડવા ઘૂંટ પણ પીવા પડયા. શબઘરના પટાવાળાથી માંડીને ડેથ સર્ટીફીકેટ આપતા કર્મચારી સુધી બધાને પૈસાના ભોગ ચઢાવવો પડયો. છેલ્લે પાકતી પોલીસી, બેંકમાં પડેલા નાણા મેળવવા માટે તગડી દલાલી ચૂકવવી પડી. અંદરથી સખત ધુંધવાયેલો હતો છતાં શાંત ચિત્તે બધુ પતાવીને કયાંક ચાલ્યો ગયો. (૨૦૧૧-૨૦૧૪ દરમિયાન સંગ્રામ ભાગવત અને અનન્યાની પ્રેમ કહાની પણ આવરી લેવામાં આવે છે) કયાં ચાલ્યો ગયો એ કોઈ જાણતું નહોતું.